open-index/open-wikipedia-markdown huggingface dataset:
Ανδρέας της Γιουγκοσλαβίας

Ο **Ανδρέας**, σερβικά Андреј (28 Ιουνίου 1929 - 7 Μαΐου 1990) από τον Οίκο των Καραγεώργεβιτς ήταν πρίγκιπας της Γιουγκοσλαβίας.

## Βιογραφία
Ήταν ο δευτερότοκος γιος του Αλεξάνδρου Α΄ της Γιουγκοσλαβίας και της Μαρίας των Χόεντσολερν-Ζίγκμαρινγκεν, κόρης του Φερδινάνδου της Ρουμανίας. 

Το 1941 εκτοπίστηκε ο αδελφός  του Πέτρος Β΄ της Γιουγκοσλαβίας και ο Ανδρέας μετέβη στο Λονδίνο εξόριστος. Σπούδασε μαθηματικά στο Κολέγιο Κλέιρ του Πανεπιστημίου Κέιμπριτζ και μετά εργάστηκε ως ασφαλιστής. 

Το 1990 βρέθηκε στο αυτοκίνητό του στο Έρβαιν της Καλιφόρνια να έχει εισπνεύσει μονοξείδιο του άνθρακα εκούσια και να έχει αποβιώσει. Τάφηκε στη μονή Νέα Γκρατσάνιτσα της Τρίτης Λίμνης του Ιλλινόις και το 2013 η σορός του μεταφέρθηκε στο ναό του Αγ. Γεωργίου στο Οπλενάκ, μαυσωλείο των Καραγεώργεβιτς στη Σερβία. 

## Οικογένεια
Νυμφεύτηκε πρώτα το 1956 τη Χριστίνα-Μαργαρίτα, κόρη του Χρστοφόρου πρίγκιπα της Έσσης και της Σοφίας πριγκίπισσας της Ελλάδας και είχε τέκνα:
* Μαρία-Τατιάνα γενν. 1957, παντρεύτηκε τον Γκρέγκορυ-Περ-Έντουαρντ-Άντονυ-Μάικλ Τιούν-Λάρσεν.
* Χριστόφορος γενν. 1960-1994, πρίγκιπας της Γιουγκοσλαβίας. Έγινε καθηγητής Επιστημών, αλλά έπαθε δυστύχημα με το ποδήλατό του· ήταν μόλις 34 ετών.

Ο Ανδρέας διαζεύχθηκε το 1962 και το επόμενο έτος έκανε δεύτερο γάμο, με τη 2η εξαδέλφη του Κίρα, κόρη του Καρλ πρίγκιπα του Λάινινγκεν και είχε τέκνα:
* Λαβίνια-Μαρία γενν. 1961, παντρεύτηκε πρώτα τον Εραστό-Δημήτριο Σιδηρόπουλο και μετά τον Ωστίν Πρικάρ-Λεβύ. Τέκνα της είναι η Νάντυα-Μαρία-Γεωργία Φίννιμορ (μετέπειτα Σιδηροπούλου), ο Ανδρέας-Αριστοτέλης Σιδηρόπουλος και ο Λούκα-Ορλάντο-Χριστόφορος Πρικάρ-Λεβύ.
* Κάρολος-Βλαδίμιρος-Κύριλος-Ανδρέας γενν. 1964, πρίγκιπας της Γιουγκοσλαβίας. 
* Δημήτριος-Ιβάν-Μιχαήλ γενν. 1965, πρίγκιπας της Γιουγκοσλαβίας.

Διαζεύχθηκε ο 1972 και το 1974 έκανε τρίτο γάμο, με την Εύα-Μαρία Αντγιέλκοβιτς· δεν απέκτησαν απογόνους.

## Αναφορές σε Πηγές


Κατηγορία:Οίκος των Καραγεώργεβιτς
Ιρακινός εμφύλιος πόλεμος

Ο **Ιρακινός εμφύλιος πόλεμος** ήταν μια ένοπλη σύγκρουση στη Μέση Ανατολή. Το 2014, η ιρακινή εξέγερση κλιμακώθηκε σε έναν εμφύλιο πόλεμο με την κατάκτηση της Φαλούτζα, της Μοσούλης, του Τικρίτ και των κυριότερων περιοχών στο βόρειο Ιράκ από τρομοκράτες. Αυτό είχε ως αποτέλεσμα την αναγκαστική παραίτηση του Πρωθυπουργού Νούρι αλ Μαλίκι. Οι Ηνωμένες Πολιτείες, το Ιράν, η Συρία, η Ρωσία παρέχουν στρατιωτική βοήθεια. Στις 9 Δεκεμβρίου ο πρωθυπουργός του Ιράκ ανακοίνωσε ότι το Ιράκ απελευθερώθηκε πλήρως από την Αλ-Κάιντα.

## Ανθρώπινα δικαιώματα
Σχεδόν 19.000 άμαχοι σκοτώθηκαν στο Ιράκ από το ISIS μεταξύ Ιανουαρίου 2014 και Οκτωβρίου 2015. Το ISIS εκτέλεσε έως και 1.700 στρατιώτες ιρακινών αεροπορικών δυνάμεων από το στρατόπεδο Speicher κοντά στο Τιρκίτ στις 12 Ιουνίου 2014. Η γενοκτονία των Γιαζίντι από το ISIS οδήγησε στην απέλαση, και την αποτελεσματική εξορία του λαού των Γιαζίντι από τα προγονικά εδάφη τους στο βόρειο Ιράκ.

## Παραπομπές


## Χάρτες
* syriancivilwarmap.com

Κατηγορία:Ιράκ
Κατηγορία:ISIS
Κατηγορία:Ισλαμική τρομοκρατία
Άνω Αφροξυλιά Αιτωλοακαρνανίας

Η **Άνω Αφροξυλιά** είναι ορεινός οικισμός σε υψόμετρο 840 μέτρα και βρίσκεται στην ορεινή Ναυπακτία του νομού Αιτωλοακαρνανίας.

## Γεωγραφικά στοιχεία - αΑξιοθέατα
Η Άνω Αφροξυλιά βρίσκεται ΒΔ. της Ναυπάκτου, σε απόσταση 13,5 χλμ. από αυτήν, επάνω στην επαρχιακή οδό Ναυπάκτου - Βομβοκού - Μαμουλάδα - Ριγάνι. Ως οικισμός αναγνωρίστηκε για πρώτη φορά το 1940 με το ΦΕΚ  16/10/1940. Το χωριό έχει σχεδόν ερημώσει εξ΄ αιτίας της μετακίνησης των κατοίκων του στην Κάτω Αφροξυλιά δίπλα στην αριστερή όχθη του χειμάρρου Βαριάς, σε περιοχή ευφορότερη και με καλύτερο κλίμα. Αξιοθέατα είναι η τοποθεσία "Φραγκόβρυση" και η εκκλησία της Αγίας Παρασκευής, όπου κάθε χρόνο στις 26 Ιουλίου τιμάται η μνήμη της και γίνεται πανηγύρι.

## Διοικητικά - πληθυσμιακά στοιχεία
Το χωριό αναφέρεται επίσημα για πρώτη φορά το 1940 να προσαρτάται στην τότε κοινότητα Αφροξυλιάς. Ανήκει στο Δήμο Ναυπακτίας της Περιφερειακής ενότητας Αιτωλοκαρνανίας της Περιφέρειας Δυτικής Ελλάδας. Μαζί με την Κάτω Αφροξυλιά αποτελούν την Τοπική Κοινότητα Αφροξυλιάς της Δημοτικής Ενότητας Ναυπάκτου και σύμφωνα με την απογραφή 2021 έχει πληθυσμό 4 μόνιμους κάτοικους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Αλέξιος Καραγεώργεβιτς

Ο **Αλέξιος**, σερβικά Алекис (10 Ιουνίου 1859 – 15 Φεβρουαρίου 1920) από τον Οίκο των Καραγεώργεβιτς ήταν πρίγκιπας της Σερβίας. Έγινε στρατιώτης στον Α΄ Βαλκανικό Πόλεμο και μετά πρόεδρος του Ερυθρού Σταυρού στη Σερβία.

## Βιογραφία
Ήταν ο πρωτότοκος γιος τού Γεωργίου πρίγκιπα της Σερβίας, εγγονού του Γεωργίου του *Μαύρου* (Καραγιώργη) ηγέτη της εξέγερσης των Σέρβων εναντίον των Οθωμανών, γενάρχη του Οίκου και της Σάρκα Αναστασίγιεβιτς. Ανήκε σε πρεσβύτερο κλάδο και έτσι διεκδικούσε τον θρόνο της Σερβίας από τον εξάδελφο του πατέρα του, τον Πέτρο Α΄ της Σερβίας.

Συμμετείχε στη μαζική υποχώρηση των Σέρβων μέσω του Μαυροβουνίου και της Αλβανίας το χειμώνα του 1915-16· με τη σύζυγό του έφθασε στη Ρώμη. Απεβίωσε το 1920 στο Σανκτ Μορίτς της Ελβετίας και τάφηκε στο κοιμητήριο του Αγ. Γεωργίου στη Γενεύη. Ήταν ο τελευταίος του πρεσβύτερου κλάδου των Καραγεώργεβιτς: ο αδελφός του Βόζινταρ είχε αποβιώσει το 1908, επίσης άτεκνος.

## Οικογένεια
Νυμφεύθηκε το 1913 τη Μύρα-Άμιγκεϊλ Πάνκχουρστ, κόρη του Τζον Πάνκχουρστ συνιδιοκτήτη ναυπηγικής εταιρείας. Η σύζυγός του βαπτίστηκε ορθόδοξη και έλαβε το όνομα Ντάρια. Μάρτυρες του γάμου στο Παρίσι ήταν ο εξάδελφος του πατέρα του, Αρσένιος και ο Μύρων Χέρρικ, πρέσβης των ΗΠΑ στη Γαλλία. Δεν απέκτησαν απογόνους.

## Παραπομπές


## Εξωτερικοί σύνδεσμοι
* 
* The family of Princess Daria Karageorgevich (d. 1938)

Κατηγορία:Οίκος των Καραγεώργεβιτς
Ρασίντ Ταχά

Ο **Ρασίντ Ταχά** ( *Rashīd Ṭāhā*; 18 Σεπτεμβρίου 1958 - 12 Σεπτεμβρίου 2018) ήταν Αλγερινός τραγουδιστής και ακτιβιστής με έδρα τη Γαλλία, ο οποίος είχε χαρακτηριστεί ως "ηχητικά περιπετειώδης". Η μουσική του επηρεάστηκε από πολλά διαφορετικά είδη όπως ροκ, ηλεκτρονική, πανκ και ράι.

## Βιογραφία
Ο Ταχά μετέβη στη Γαλλία μαζί με τους γονείς του από την Αλγερία σε μικρή. Ως καλλιτέχνης διακρίθηκε αρχικά στη Γαλλία και κατόπιν επεκτάθηκε στη διεθνή μουσική σκηνή. 

Το 1997 κυκλοφόρησε το τραγούδι *Ya Rayah*, το οποίο ερμήνευσε την ίδια χρονιά στα ελληνικά και ο Γιώργος Νταλάρας (με τίτλο *Κι Αν Σε Θέλω*). Το 2004 κυκλοφόρησε το άλμπουμ *Tékitoi*, όπου περιλαμβάνεται μία διασκευή του *Rock The Casbah* των Clash στα αραβικά (رشيد طه).

## Δισκογραφία
 

## Παραπομπές


## Εξωτερικοί σύνδεσμοι

*Μια Αριάδνη στη χώρα των θαυμάτων Δρόμος της Αριστεράς

Κατηγορία:Αλγερινοί τραγουδιστές
Βόζινταρ Καραγεώργεβιτς

Ο **Βόζινταρ**, σερβικά Божидар (11 Ιανουαρίου 1862 - 2 Απριλίου 1908) από τον Οίκο των Καραγεώργεβιτς ήταν πρίγκιπας της Σερβίας. Έγινε δάσκαλος ωδικής και ζωγραφικής· επίσης τεχνοκριτικός και μεταφραστής. Έγραφε άρθρα στη Βρετανική Εγκυκλοπαίδεια, στην εφημερίδα Λε Φιγκαρό, στα περιοδικά Λα Ρεβύ ντε Παρί, Ρεβύ ντε Ρεβύ, Περιοδικό της Τέχνης, κ.ά.

## Βιογραφία
Ήταν ο δευτερότοκος γιος του Γεωργίου, εγγονού τού Γεωργίου του *Μαύρου* (Καραγεώργη), ηγέτη της εξέγερσης των Σέρβων εναντίον των Οθωμανών & γενάρχη του Οίκου και της Σάρκα Αναστασίγιεβιτς. Το 1858 ο μεγάλος θείος του Αλέξανδρος πρίγκιπας της Σερβίας εκτοπίστηκε και τα μέλη του Οίκου του εξορίστηκαν. Υπηρέτησε στο στρατό της Γαλλίας και τιμήθηκε με το σταυρό της Λεγεώνας της Τιμής. Το 1903 ο Οίκος του επέστρεψε με τον Πέτρο Α΄ της Σερβίας, γιο του Αλεξάνδρου.

Απεβίωσε στις Βερσαλίες το 1908. Το 1920 απεβίωσε ο μεγαλύτερος αδελφός του Αλέξιος επίσης άτεκνος· ήταν ο τελευταίος του πρεσβύτερου κλάδου των Καραγεώργεβιτς.

## Παραπομπές


## Πηγές
* Karageorgevitch, Prince Bojidar (1899). Enchanted India. Harper & Brothers, New York.

## Εξωτερικοί σύνδεσμοι
* ''William et les garçons'' (''d’Europe centrale'') (''William and the Boys'' (''of Central Europe'')) by Xavier Galmiche, Université Paris Sorbonne et CIRCE 

Κατηγορία:Οίκος των Καραγεώργεβιτς
Ντουουργκούουντ της Μογγολίας

δεξιά|μικρογραφία|320x320εσ| Τα Ντουουργκούουντ της Ουλάν Μπατόρ
Ένα **ντούουρεγκ** () είναι ένα δημοτικό διαμέρισμα στην πρωτεύουσα της Μογγολίας, την Ουλάν Μπατόρ. Κάθε ένα από τα εννέα ντουουργκούουντ υποδιαιρείται σε χορόο.

Κάθε ντούουρεγκ χρησιμεύει επίσης ως μια εκλογική περιφέρεια που εκλέγει έναν ή περισσότερους αντιπροσώπους στο ΚρατικόΜεγάλοΧουράλ, το εθνικό κοινοβούλιο.

Αν και διοικητικά είναι μέλος της Ουλάν Μπατόρ, το Ναλαΐχ και το Μπαγκανούουρ είναι ξεχωριστές πόλεις. Το Μπαγκαχανγκάι και το Μπαγκανούουρ είναι μη συνεχόμενα εξκλάβια. Το πρώτο βρίσκεται εντός της επαρχίας Τοβ, και το δεύτερο στα σύνορα της επαρχίας Τοβ με την επαρχία Χεντίι. 

## Παραπομπές

Κατηγορία:Είδη διοικητικών διαιρέσεων
Κατηγορία:Υποδιαιρέσεις της Μογγολίας
Μπραγιόβιτσι

Το **Μπραγιόβιτσι** (σερβικά κυριλλικά: ) είναι χωριό στο κέντρο του Μαυροβουνίου, εντός του Δήμου του Ντανίλοβγκραντ.

## Δημογραφία

### Ιστορική εξέλιξη του πληθυσμού του οικισμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Ντανίλοβγκραντ
Δημοκρατικός κοινοτισμός

Ο **Δημοκρατικός Κοινοτισμός** πρεσβεύει την πολιτειακή και πολιτική οργάνωση ενός κράτους, μια κοινωνίας ή μιας κοινότητας κρατών με βάση την άμεση δημοκρατία, προωθώντας πολιτειακούς θεσμούς που στηρίζουν την λήψη των αποφάσεων από τους πολίτες μέσα από τα δημοψηφίσματα και τις συνελεύσεις, κατά διαλεκτικό τρόπο σε σχέση με τους πολιτικούς λειτουργούς. Ο σύγχρονος δημοκρατικός κοινοτισμός, ο οποίος  αποτελεί μια σύζευξη του κοινοτικού σοσιαλισμού και του πολιτικού φιλελευθερισμού, θέτει ως πρώτιστη αρχή του την διακυβέρνηση μιας κοινότητας, ενός δήμου, μιας περιφέρειας ή ενός κράτους από ελεύθερους πολίτες που διαθέτουν ατομική ιδιοκτησία με την παράλληλη οργάνωση της παραγωγικής και εμπορικής οικονομίας μέσα από μορφές κοινοτικών-συνεταιριστικών επιχειρηματικών οργανισμών.   Παράλληλα στην εν λόγω πολιτική κοινότητα ενυπάρχουν και μεσαίες ή μικρές ατομικές-οικογενειακές ή μη ιδιωτικού τύπου επιχειρήσεις στα πλαίσια μιας εξισωτικής ανάπτυξης μέσα σε οργανωμένες πολιτικές αμεσοδημοκρατικές κοινότητες. Ο σύγχρονος δημοκρατικός κοινοτισμός ήδη έχει καταστεί επίκαιρος ως πολιτειακό πρόταγμα και στη σύγχρονη εποχή κομίζοντας όλα τα βασικά στοιχεία του κλασικού λαμβάνοντας υπόψη τις νέες κοινωνικές, γεωοικονομικές και πολιτικές συνθήκες των νέων καιρών αλλά και τις ανάγκες του σύγχρονου ανθρώπου.

Κοινοτισμος
Κατηγορία:Κοινοτισμός
Μαξιμιλιανός Γουλιέλμος του Μπράουνσβαϊγκ-Λύνεμπουργκ

Ο **Μαξιμιλιανός Γουλιέλμος**, γερμ. Mαximilian Wilhelm (13 Δεκεμβρίου 1666 – 16 Ιουλίου 1726) από τον Οίκο του Αννόβερου ήταν πρίγκιπας του Μπράουνσβαϊγκ-Λύνεμπουργκ. Έγινε στρατάρχης της Αυστρίας. 

## Βιογραφία
Γεννήθηκε στο ανάκτορο Ίμπουρκ κοντά στο Οσναμπρύκ και ήταν ο δευτερότοκος γιος του Ερνέστου Αυγούστου των Γουέλφων, εκλέκτορα του Αννόβερου και της Σοφίας των Βίττελσμπαχ, κόρης του Φρειδερίκου Ε΄, εκλέκτορα του Παλατινάτου.

### Παιδική ηλικία
Γεννήθηκε δίδυμος με έναν αδελφό, ο οποίος ήταν θνησιγενής. Η γέννα ήταν δύσκολη και φοβήθηκαν μήπως δεν ζήσει η Σοφία. Του έδωσαν το όνομα του Μαξιμιλιανού Ερρίκου των Βίττελσμπαχ, αρχιεπισκόπου της Κολωνίας και του Φρειδερίκου Γουλιέλμου, εκλέκτορα του Βρανδεμβούργου. Ο Μαξιμιλιανός Ερρίκος σε κυνήγι έχασε δύο δάκτυλά του και η Σοφία του έδειχνε εύνοια.

## Παραπομπές


Κατηγορία:Οίκος του Αννόβερου
Κινηματογράφος στην Αίγυπτο

Ο **αιγυπτιακός κινηματογράφος** αναφέρεται περισσότερο στην ακμάζουσα κινηματογραφική βιομηχανία του Καΐρου, της πρωτεύουσας της Αιγύπτου. Επίσης, από το 1976, στο Κάιρο διεξάγεται το Διεθνές Φεστιβάλ Κινηματογράφου Καΐρου, το οποίο έχει διαπιστευθεί από τη FIAPF. Εκτός από αυτό το Φεστιβάλ, και η πόλη της Αλεξάνδρειας έχει ένα δικό της. Περισσότερες από τις 4.000 μικρές και μεγάλου μήκους ταινίες που δημιουργήθηκαν σε αραβικά κράτη, η αιγυπτιακή παραγωγή καταλαμβάνει τα τρία τέταρτα αυτής. 

## Παραπομπές


## Εξωτερικοί σύνδεσμοι
* Egyptian Cinema Profiles & Currently Now Showing Movies
* Egyptian film at the Internet Movie Database
* African Media Program  Comprehensive database of African media
* ShooFeeTV
* El-Cinema.com (an imdb inspired Egyptian/Arabic movie database)
* Egycinemas.com (Currently Now Showing Movies in Egypt)
Ερνέστος Αύγουστος της Υόρκης και του Όλμπανι

Ο **Ερνέστος Αύγουστος**, γερμ. Ernst-August (17 Σεπτεμβρίου 1674 - 14 Αυγούστου 1728) από τον Οίκο των Γουέλφων-Αννόβερου ήταν δούκας της Υόρκης και του Όλμπανι. Ήταν στρατιωτικός και υπηρέτησε με διάκριση τον Λεοπόλδο Α΄ των Αψβούργων κατά τον Εννεαετή Πόλεμο και τον Πόλεμο της Ισπανικής Διαδοχής. Το 1715 έγινε επίσκοπος του Οσναμπρύκ.

## Βιογραφία
Γεννήθηκε στο Οσναμπρύκ και ήταν ο έκτος γιος του Ερνέστου Αυγούστου εκλέκτορα του Μπράουνσβαϊγκ-Λύνεμπουργκ και της Σοφίας των Βίττελσμπαχ, κόρης του Φρειδερίκου Ε΄ εκλέκτορα του Παλατινάτου.

### Η νεανική ζωή του
Πρωτότοκος αδελφός του ήταν ο Γεώργιος Α΄ της Μεγάλης Βρετανίας. Ο πατέρας τού Ερνέστου Αυγούστου ήταν πρίγκιπας-επίσκοπος του Οσναμπρύκ, έτσι πέρασε τα πρώτα πέντε έτη της ζωής του στο Οσναμπρύκ. Το 1679 ο πατέρας του έγινε δούκας του Μπράουνσβαϊγκ-Λύνεμπουργκ και η οικογένεια μετακόμισε στο Αννόβερο.

Η εκπαίδευσή του ακολούθησε τις συνήθειες της εποχής του: ταξίδευσε σε χώρες της Ευρώπης για να κάνει γνωριμίες και έμαθε να κάνει διπλωματικές επαφές. Το καλοκαίρι του 1694, μετά το Άμστερνταμ επισκέφθηκε τις Βερσαλίες και έγινε δημοφιλής εκεί.

### Το τέλος
Μετά την προσωρινή του διαμονή στη Βρετανία επέστρεψε στην προηγούμενη ζωή του, μοιράζοντας το χρόνο του μεταξύ του ανακτόρου Οσναμπρύκ και της Αυλής στο Χερρενχάουζεν και χειριζόταν αποτελεσματικά τα θέματα και των δύο επαρχιών. Το 1728 απεβίωσε στο Οσναμπρύκ και τάφηκε εκεί. Δεν νυμφεύτηκε· πιστεύεται ότι ήταν ομοφυλόφιλος. Ο βρετανικός και ιρλανδικός τίτλος του δεν είχαν διάδοχο.

## Παραπομπές


## Πηγές
* Campbell, Clarissa (2004). Queenship in Europe 1660-1815: The Role of the Consort. Cambridge University Press. p. 281. ISBN 0521814227.
* Kilburn, Matthew (May 2005) [200n4]. "Ernest Augustus, Prince, duke of York and Albany (1674–1728)". Oxford Dictionary of National Biography (online ed.). Oxford University Press. doi:10.1093/ref:odnb/8839. (Subscription or UK public library membership required.)
* Vian (1889). "Ernest Augustus (1674-1728)". In Stephen, Leslie. Dictionary of National Biography. 17. London: Smith, Elder & Co. p. 393.

Κατηγορία:Οίκος του Αννόβερου
Αδόλφος δούκας του Κέιμπριτζ

Ο **Αδόλφος** (αγγλ. *Adolphus*, 24 Φεβρουαρίου 1774 - 8 Ιουλίου 1850) από τον Οίκο των Γουέλφων-Αννοβέρου ήταν Δούκας του Κέιμπριτζ (1801 - 1850). Έγινε αντιβασιλέας του Αννοβέρου εκπροσωπώντας τους αδελφούς του Γεώργιο Δ΄ και Γουλιέλμο Δ΄.

## Βιογραφία
Ο *Αδόλφος Φρειδερίκος* γεννήθηκε στο Ανάκτορο του Μπάκιγχαμ στο Λονδίνο και ήταν το δέκατο παιδί και ο έβδομος γιος του Γεωργίου Γ΄ του Ηνωμένου Βασιλείου και της Καρλόττας, κόρης του Καρόλου Λουδοβίκου Φρειδερίκου του Μεκλεμβούργου.

### Νεανική ζωή
Διδάχθηκε τα πρώτα μαθήματα με διδασκάλους στο σπίτι ως το 1786, που τον έστειλαν, μαζί με τους αδελφούς του Ερνέστο Αύγουστο και Αύγουστο Φρειδερίκο στο Πανεπιστήμιο του Γκέτινγκεν.

### Αντιβασιλιάς του Αννοβέρου
Υπηρέτησε ως Αντιβασιλέας του Αννοβέρου στο όνομα των αδελφών του Γεωργίου Δ΄ και Γουλιέλμου Δ΄ από το 1816. Το 1837 η ανιψιά του Βικτωρία του Κεντ έγινε βασίλισσα στη Βρετανία, δεν μπορούσε όμως να γίνει και στο Αννόβερο, στο οποίο επιτρεπόταν η διαδοχή μόνο σε άρρενες (Σαλικός νόμος). Τότε ο αδελφός του Ερνέστος Αύγουστος έγινε βασιλιάς εκεί και ο Αδόλφος επέστρεψε στη Βρετανία.

## Οικογένεια
Νυμφεύτηκε το 1818 την Αυγούστα, κόρη του Φρειδερίκου της Έσσης-Κάσσελ, και είχε τέκνα:
* Γεώργιος (1819 - 1904), Δούκας του Κέιμπριτζ.
* Αυγούστα (1822 - 1916), παντρεύτηκε τον Φρειδερίκο Γουλιέλμο του Μεκλεμβούργου-Στρέλιτς.
* Μαρία Αδελαΐδα (1833 - 1897), παντρεύτηκε τον Φραγκίσκο, Δούκα του Τεκ, του Οίκου της Βυρτεμβέργης. Το πρώτο τους παιδί ήταν η:
** Μαρία (1867 - 1953), που παντρεύτηκε τον Γεώργιο Ε΄ του Ηνωμένου Βασιλείου, από τον Οίκο των Βέττιν-Σαξονίας-Κόμπουργκ & Γότα.

## Παραπομπές


## Εξωτερικοί σύνδεσμοι
* 
* "Archival material relating to Prince Adolphus, Duke of Cambridge". UK National Archives.

Κατηγορία:Οίκος του Αννόβερου
Ντιάνα Χατζίεβα

Η **Ντιάνα Χατζίεβα** (*Diana Hajiyeva*, αζέρ. *Diana Hacıyeva*, ουκρανικά Діана Гаджиє́ва, γενν. 13 Ιουνίου 1989), κυρίως γνωστή ως **DiHaj**, είναι Αζέρα τραγουδίστρια και τραγουδοποιός. Είναι η κύρια τραγουδίστρια του συγκροτήματος Dihaj. Εκπροσώπησε το Αζερμπαϊτζάν στην Eurovision 2017 στο Κίεβο με το τραγούδι "Skeletons" κατακτώντας την δέκατη τέταρτη θέση στον τελικό με 120 βαθμούς.

## Βιογραφικό
Η Χατζίεβα γεννήθηκε στη Μαριούπολη της Ουκρανίας ενώ η χώρα ήταν μέρος της Σοβιετικής Ένωσης. Από την παιδική της ηλικία ασχολήθηκε με τη μουσική, παρακολούθησε μαθήματα πιάνου και ενδιαφέρονταν για τη τζαζ. Ήταν μέλος της μουσικής συλλογικής «Bery Bach».

Αποφοίτησε από την Ακαδημία Μουσικής του Μπακού. Εκεί έλαβε την εκπαίδευση ενός χορωδιακού αγωγού. Κατά τη διάρκεια των σπουδών στην ακαδημία ασχολήθηκε με την τζαζ σε επαγγελματικό επίπεδο. Σήμερα εργάζεται στο Κέντρο Τζαζ του Μπακού.

Έζησε στο Λονδίνο της Αγγλίας όπου αποφοίτησε από το Ινστιτούτο Σύγχρονης Μουσικής.

Αργότερα ξεκίνησε την προσωπική της ομάδα trio που ονομάζεται Dihaj - από τα πρώτα γράμματα του ονόματος και του επωνύμου της.

Παντρεύτηκε τον Αλί Νασίροβ, μέλος της Dihaj, το 2009. Μαζί, έχουν μια κόρη που ονομάζεται Savi.

## Διαγωνισμός Τραγουδιού Eurovision
Προηγουμένως προσπάθησε να εκπροσωπήσει το Αζερμπαϊτζάν στη Eurovision 2011.

Το 2017, ερμήνευσε το τραγούδι "Skeletons" στο Κίεβο. Τερμάτισε στη 14η θέση ανάμεσα σε 26 χώρες στον τελικό, με σύνολο 120 βαθμών.

## Δισκογραφία

### Σίνγκλς

## Παραπομπές


## Εξωτερικοί σύνδεσμοι
* Soundcloud

Κατηγορία:Αζέρες τραγουδίστριες
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Κατηγορία:Συμμετέχοντες στη Eurovision
Αμρ Γουακέντ

Ο **Αμρ Γουακέντ** (λατινική απόδοση: *Amr Waked*, 12 Απριλίου 1973) είναι Αιγύπτιος ηθοποιός του κινηματογράφου, της τηλεόρασης και του θεάτρου. Περισσότερο γνωστός έγινε για τον ρόλο του στην αμερικανική ταινία *[[Syriana]]*, το 2005.  Άλλοι αξιόλογοι ρόλοι του έγιναν στις ταινίες *Salmon Fishing in the Yemen* (2011) και *[[Lucy (ταινία, 2014)|Lucy]]*.

Γεννημένος στο Κάιρο, αποφοίτησε από το Αμερικανικό Κολέγιο Καΐρου κι από το 1992 έως και το 2002, ερμήνευε κυρίως θέατρο. Ο πρώτος του μεγάλος ρόλος στον κινηματογράφο ήταν η ταινία *Ashab wallah business*. Την επόμενη χρονιά, πρωταγωνίστησε για πρώτη φορά, στην ταινία *Deil el Samaka*. Εκτός από το θέατρο και τον κινηματογράφο έχει εμφανιστεί και στην τηλεόραση, όπως το 2007, στην αιγυπτιακή σειρά *Lahazat Heraga* και το 2008 στο *[[House of Saddam]]*.

## Παραπομπές

## Εξωτερικοί σύνδεσμοι
* 
* Carlo Coppola, Anche l’attore Amr Waked sulle barricate del Cairo per la libertà, lsdmagazine.com 

Κατηγορία:Αιγύπτιοι ηθοποιοί κινηματογράφου
Θάνος Παπαδημητρίου (πετοσφαιριστής)

Ο **Θάνος Παπαδημητρίου** (γεννημένος στις 4 Αυγούστου του 1983) είναι Έλληνας πετοσφαιριστής που αγωνίζεται στη θέση του λίμπερο.

## Καριέρα
Ο Θάνος Παπαδημητρίου ξεκίνησε την καριέρα του από τον Αρχέλαο Κατερίνης το 1994 και αγωνίστηκε κατά σειρά με τις ομάδες: Α.Ε. Κομοτηνής, Νίκη Αιγινίου, Απόλλων Καλαμαριάς, ΠΑΟΚ, Φοίνικα Σύρου, ΑΕΚ, Ηρακλή Θεσσαλονίκης, Ηρακλή Χαλκίδας και Παμβοχαϊκό. Την περίοδο 2017-2018 αγωνίστηκε με την ομάδα του ΠΑΟΚ για δεύτερη φορά κατακτώντας το κύπελλο.

## Τίτλοι
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
** 2018

## Πηγές
* Θάνος Παπαδημητρίου
* Επιστροφή Παπαδημητρίου στον ΠΑΟΚ 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΑΕΚ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Φοίνικα Σύρου
Ματίας Βάλκιερς

Ο **Ματίας Βάλκιερς** (*Matthias Valkiers*) είναι Βέλγος διεθνής πετοσφαιριστής, ο οποίος γεννήθηκε στις 8 Απριλίου 1990 και αγωνίζεται ως πασαδόρος.

## Καριέρα
Ο Ματίας Βάλκιερς ξεκίνησε την επαγγελματική του καριέρα με την ομάδα της Λίντεμανς Άαλστ το 2009. Στη συνέχεια πήρε μεταγραφή στη Νόλικο Μαασέικ αγωνιζόμενος για τρία χρόνια, κατακτώντας το τρεμπλ το 2012. Το 2015 αγωνίστηκε στην τουρκική Παλαντόκεν Μπελεντιγεσί, το 2016 στην βελγική Μένεν, ενώ το 2017 μεταπήδησε στην ρουμάνικη Ζάλαου με την οποία κατέκτησε το πρωτάθλημα. Το 2017 αγωνίστηκε με την ομάδα του Π.Α.Ο.Κ. κατακτώντας το κύπελλο. Τον Μάϊο του 2018 μετεγγράφη στην γαλλική Τουρκοίνγκ Λιλ.

## Διεθνείς συμμετοχές
Ο Ματίας Βάλκιερς αγωνίζεται με την εθνική ομάδα του Βελγίου όντας βασικό στέλεχος. Έχει κατακτήσει το χρυσό μετάλλιο του Ευρωπαϊκού Λιγκ του 2013 παίρνοντας μάλιστα τον τίτλο του καλύτερου πασαδόρου.

## Τίτλοι και Διακρίσεις
### Διεθνείς
***1**  **[[:en:Men's European Volleyball League|Ευρωπαϊκού Λιγκ]]:**
**2013

### Συλλογικοί
* 1 **[[:en:Belgium Men's Volleyball League|Πρωτάθλημα Βελγίου]]:**
**2012
* 1 **Κύπελλο Βελγίου:**
**2012
* 1 **Λιγκ Καπ Βελγίου:**
**2012
* 1 **[[:en:Divizia A1 (men's volleyball)|Πρωτάθλημα Ρουμανίας]]**
**2017
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2018

## Πηγές
* Matthias Valkiers
* Παίκτης του ΠΑΟΚ ο Βάλκιερς 

Κατηγορία:Βέλγοι πετοσφαιριστές
Κατηγορία:Πετοσφαιριστές ΠΑΟΚ
Μ.Α.Σ. Πύδνα Κίτρους

Ο **Μορφωτικός Αθλητικός Σύλλογος Κίτρους η Πύδνα** ήταν ελληνικό ποδοσφαιρικό σωματείο το οποίο έδρευε στο Κίτρος Πιερίας. Χρώματά του ήταν το μωβ και το λευκό. Έδρα της ομάδας αποτελούσε το Δημοτικό Γήπεδο Κίτρους.

Η ομάδα μετείχε στο πρωτάθλημα της Δ΄ Εθνικής κατηγορίας τη δεκαετία του 2000, ενώ την επόμενη δεκαετία έλαβε μέρος στο πρωτάθλημα της Γ΄ Εθνικής ερασιτεχνικής κατηγορίας. Σημαντική στιγμή για το σύλλογο υπήρξε η κατάκτηση του Κυπέλλου Ερασιτεχνών την περίοδο 2015–16.

## Ιστορία
Ο Μορφωτικός Αθλητικός Σύλλογος Κίτρους η Πύδνα ιδρύθηκε το 1977. Η ποδοσφαιρική ομάδα μετείχε στις διοργανώσεις της Ένωσης Ποδοσφαιρικών Σωματείων Πιερίας. Την περίοδο 2004–05 η ομάδα κατέκτησε το τοπικό πρωτάθλημα της ΕΠΣ Πιερίας και προβιβάστηκε στη Δ΄ Εθνική. Την επόμενη περίοδο κατέκτησε το τοπικό κύπελλο της ΕΠΣ Πιερίας, ενώ παράλληλα μετείχε στο πρωτάθλημα της Δ΄ Εθνικής, στο οποίο παρέμεινε για τέσσερις συνεχείς περιόδους έως και το 2007–08, όταν υποβιβάστηκε στα τοπικά πρωταθλήματα της ΕΠΣ Πιερίας.

Η ομάδα κατάφερε να κατακτήσει το τοπικό πρωτάθλημα και κύπελλο της Ε.Π.Σ. Πιερίας την περίοδο 2014–15, γεγονός που της έδωσε το δικαίωμα συμμετοχής στο ειδικό ερασιτεχνικό πρωτάθλημα ποδοσφαίρου του 2015 και συγκεκριμένα στον 6ο Όμιλο, όπου τερμάτισε στην πρώτη θέση και προβιβάστηκε στη Γ΄ Εθνική. Την περίοδο 2015–16 κατέκτησε το Κύπελλο Ερασιτεχνών, ενώ παράλληλα μετείχε στο πρωτάθλημα της Γ΄ Εθνικής στο οποίο αγωνίστηκε για δύο συνεχόμενες περιόδους. Η συνθεση της κυπελλούχου 2015-16 με προπονητή τον Αποστόλη Στύλο ήταν η εξής: Αλυσανδράτος (τερματοφύλακας), Λαζαρίδης, Κόλα, Δημητρίου, Κωτσιόπουλος, Πετρουζέλλης, Παυλίδης, N.Ραπτόπουλος, Δήμας, Μακράκης, Καραγκούνης, Κυπαρίσσης, Χάμος, Καμπλιώνης.

Το καλοκαίρι του 2017, έπειτα από πρωτοβουλία του Δημάρχου Βόλου Αχιλλέα Μπέου, και συμφωνία με τον πρόεδρο του Μ.Α.Σ. Πύδνα, Γιάννη Ντούμο, η Πύδνα Κίτρους μετέφερε την έδρα της στον Βόλο, εγγράφηκε στη δύναμη της Ε.Π.Σ. Θεσσαλίας και μετονομάστηκε σε «Βόλος Νέος Ποδοσφαιρικός Σύλλογος». Το ίδιο διάστημα, δημιουργήθηκε ένας νέος σύλλογος με έδρα στο Κίτρος Πιερίας, με την επωνυμία «Πυδναϊκός 2017» με ίδιο σήμα και την αναγραφή του έτους ίδρυσης 2017 σε αυτό.

## Διακρίσεις
* Κύπελλο Ερασιτεχνών:
** Κυπελλούχος (1): 2015–16
* Κύπελλο Ε.Π.Σ. Πιερίας:
** Κυπελλούχος (1): 2016
* A΄ Ε.Π.Σ. Πιερίας (2): 2005, 2015
* B΄ Ε.Π.Σ. Πιερίας (2): 1991, 2014
* Γ΄ Ε.Π.Σ. Πιερίας (1): 2013

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1977
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1977
Γεώργιος του Αννόβερου

O **Γεώργιος**, γερμ. Georg (γενν. 9 Δεκεμβρίου 1949) από τον Οίκο των Γουέλφων-Αννόβερου είναι πρίγκιπας του Αννόβερου.

## Βιογραφία
Είναι ο δευτερότοκος γιος του Γεωργίου Γουλιέλμου, πρίγκιπα του Αννόβερου και της Σοφίας, κόρης του Ανδρέα, πρίγκιπα της Ελλάδας. 

Ο Γεώργιος Παύλος Χριστιανός γεννήθηκε στο Σάλεμ της Βάδης-Βυρτεμβέργης και είναι από τον πατέρα του δισεγγονός του Γουλιέλμου Β΄, αυτοκράτορα της Γερμανίας και από τη μητέρα του δισεγγονός του Γεωργίου Α΄ της Ελλάδας. 

## Οικογένεια
Νυμφεύτηκε το 1973 τη Βικτώρια Άννα Μπη, κόρη του Ρόμπερτ Μπη και είχε τέκνα:
* Βέρα Αλίκη γενν. 1976, παντρεύτηκε τον Μάνουελ Ντμοχ και απέκτησε δύο κόρες.
* Νόρα Σοφία γενν. 1979, παντρεύτηκε τον Κρίστιαν Φαλκ και απέκτησε δύο γιους.

## Αναφορές σε Πηγές


Κατηγορία:Οίκος του Αννόβερου
Χριστιανός Όσκαρ του Αννοβέρου

Ο **Χριστιανός-Όσκαρ**, γερμ. Christian-Oscar (1 Σεπτεμβρίου 1919 - 10 Δεκεμβρίου 1981) από τον Οίκο των Γουέλφων-Αννοβέρου ήταν πρίγκιπας του Αννοβέρου. 

## Βιογραφία
Ήταν ο τρίτος γιος τού Ερνέστου-Αυγούστου Γ΄ πρίγκιπα (τιτουλάριου βασιλιά) τού Αννοβέρου και της Βικτωρίας-Λουίζας των Χοεντσόλερν, κόρης τού Γουλιέλμου Β΄ αυτοκράτορα της Γερμανίας.

Ο Χριστιανός-Όσκαρ-Ερνέστος-Γουλιέλμος-Βίκτωρ-Γεώργιος-Ερρίκος γεννήθηκε στο Γκμούντεν της Άνω Αυστρίας. Κατά τον Β΄ Παγκόσμιο Πόλεμο υπηρέτησε στην Αεροπορία (Luftwaffe). Ήταν επικεφαλής του "Ιδρύματος δούκας του Κάμπερλαντ". Έγινε διευθύνων σύμβουλος της *Ντούριζολ*, μίας εταιρείας κατασκευής ξύλινων ινών συνδεδεμένων με τσιμέντο. 

Από τον πατέρα του ήταν δισεγγονός του Χριστιανού Θ΄ της Δανίας και του Γεωργίου Ε΄ του Αννοβέρου. Η αδελφή του Φρειδερίκη παντρεύτηκε τον Παύλο της Ελλάδας και ο αδελφός του Γεώργιος-Γουλιέλμος νυμφεύτηκε τη Σοφία, κόρη του Ανδρέα πρίγκιπα της Ελλάδας. Το 1981 απεβίωσε στη Λωζάνη της Ελβετίας σε ηλικία 62 ετών.

## Οικογένεια
Νυμφεύτηκε το 1963 τη Μιρέιγ Ντουτρύ, κόρη του Αρμάν Ντουτρύ εργοστασιάρχη στο Βέλγιο και απέκτησαν τέκνα:
* Καρολίνα-Λουίζα γενν. 1965.
* Μιρέιγ γενν. 1971.

Ο Χριστιανός-Όσκαρ διαζεύχθηκε το 1976.



## Αναφορές σε Πηγές


Κατηγορία:Οίκος του Αννόβερου
Γουέλφος Ερρίκος του Αννοβέρου

Ο **Γουέλφος-Ερρίκος**, γερμ. Welf-Heinrich (11 Μαρτίου 1923 - 12 Ιουλίου 1997) από τον Οίκο του Αννοβέρου ήταν πρίγκιπας του Αννοβέρου.

## Βιογραφία
Ήταν ο τέταρτος γιος του Ερνέστου-Αυγούστου Γ΄ πρίγκιπα (τιτουλάριου βασιλιά) του Αννοβέρου και της Βικτωρίας-Αυγούστας των Χοεντσόλερν, κόρης του Γουλιέλμου Β΄ αυτοκράτορα της Γερμανίας.

Ο Γουέλφος-Ερρίκος-Ερνέστος-Γεώργιος-Χριστιανός-Μπέρτολτ-Φρειδερίκος-Γουλιέλμος-Λουδοβίκος-Φερδινάνδος γεννήθηκε στο Γκμούντεν της Άνω Αυστρίας, όπως και ο αδελφός του Χριστιανός-Όσκαρ. Από τον πατέρα του ήταν δισεγγονός του Γεωργίου Ε΄ του Αννοβέρου και του Χριστιανού Θ΄. Η αδελφή του Φρειδερίκη παντρεύτηκε τον Παύλο της Ελλάδας και ο αδελφός του Γεώργιος Γουλιέλμος νυμφεύτηκε τη Σοφία, κόρη του Ανδρέα πρίγκιπα της Ελλάδας. Ο Παύλος ήταν εξάδελφος της Σοφίας.

Με τη σύζυγό του Αλεξάνδρα ζούσε στο Νήντερρατ της Φρανκφούρτης. Η Αλεξάνδρα υπηρέτησε ως δημοτικός σύμβουλος της πόλης και εκπροσωπούσε το Νήντερρατ στο Συνέδριο της Φρανκφούρτης από το 1980· ήταν μέλος του κόμματος "Χριστιανο-Δημοκρατική Ένωση". Το 1997 ο Γουέλφος-Ερρίκος, μετά από μακρά ασθένεια, απεβίωσε στη Φρανκφούρτη της Έσσης.

## Οικογένεια
Νυμφεύτηκε το 1960 την Αλεξάνδρα, κόρη του Όθωνα-Φρεδερίκου Γ΄ πρίγκιπα του Ύζενμπουρκ & Μπύντινγκεν. Δεν απέκτησαν τέκνα.



## Αναφορές σε Πηγές


Κατηγορία:Οίκος του Αννόβερου
Όλυμπος (Κύπρος)

Ο **Όλυμπος** ή η **Χιονίστρα**, στα 1.952 μέτρα, είναι το υψηλότερο σημείο της Κύπρου. Βρίσκεται στα βουνά του Τροόδους της Κύπρου. Η κορυφή του Όλυμπου και η "Πλατεία Τροόδους" πέφτουν κάτω από το έδαφος των Πλατρών στην επαρχία Λεμεσού. Ένα βρετανικό ραντάρ μεγάλης εμβέλειας λειτουργεί σήμερα στην κορυφή του Ολύμπου. Το χιονοδρομικό κέντρο του Ολύμπου αποτελείται από τις περιοχές Sun Valley και North Face. Κάθε περιοχή έχει τους δικούς του αναβατήρες και συντηρεί.

Γράφοντας στα τέλη του πρώτου αιώνα π.Χ. του πρώτου αιώνα μ.Χ., ο γεωγράφος Στράβων ανέφερε ότι σε ένα από τα ακρωτήρια του υπήρξε ναός της Αφροδίτης Ακραίας, στον οποίο απαγορευόταν να εισέλθουν οι γυναίκες.

Υπάρχουν 4 πίστες σκι:
* Αφροδίτη ή Sun Valley I, Μήκος: 150μ, Επίπεδο: Αρχάριος
* Ερμής ή Sun Valley II, Μήκος: 150μ, Επίπεδο: Ενδιάμεσος
* Δίας/Ζεύς ή North Face I, Μήκος: 500μ, Επίπεδο: Προχωρημένος
* Ήρα ή North Face II, Μήκος: 350μ, Επίπεδο: Αρχάριος

## Παραπομπές


## Εξωτερικοί σύνδεσμοι
*Troodos Tourism Board
*Cyprus Ski Federation & Club
*Webcam on the North side of Mount Olympus

Κατηγορία:Βουνά της Κύπρου
Αύγουστος Φρειδερίκος του Σάσσεξ

Ο **Αύγουστος Φρειδερίκος** (αγγλ. *Augustus Frederick*, 27 Ιανουαρίου 1773 - 21 Απριλίου 1843) από τον Οίκο των Γουέλφων-Αννοβέρου ήταν Δούκας του Σάσσεξ.

## Βιογραφία
Ήταν ο έκτος γιος και το ένατο τέκνο του Γεωργίου Γ΄ του Ηνωμένου Βασιλείου και της Καρλόττας, κόρης του Καρόλου Λουδοβίκου Φρειδερίκο του Μεκλεμβούργου.

Γεννήθηκε στα Ανάκτορο Μπάκιγχαμ του Λονδίνου. Σπούδασε στο Πανεπιστήμιο του Γκέττινγκεν. Χαρακτηριζόταν από φιλελεύθερες ιδέες όπως η αναδιάρθρωση της Βουλής, η κατάργηση του δουλεμπορίου, η ελευθερία των Καθολικών και η αναίρεση φραγμών στα δικαιώματα των Εβραίων και των Άγγλων Διαμαρτυρομένων.

## Οικογένεια
Νυμφεύτηκε πρώτα το 1793 μυστικά στη Ρώμη την Ωγκάστα Μάρρεϋ, κόρη του Τζον Μάρρευ, Κόμη του Ντάνμορ. Ξαναπαντρεύτηκαν οκτώ μήνες μετά, το ίδιο έτος, στο Ναό του Αγίου Γεωργίου της περιοχής Ουέστμινστερ. Στα τέκνα τους έδωσαν το επώνυμο *[[Οίκος των Έστε|Έστε]]*, κοινού προγονικού οίκου του ζεύγους:
* Ώγκαστ Έστε (1794 - 1848).
* Ωγκάστα Έμμα Έστε (1801 - 1866), παντρεύτηκε τον Τόμας Ουάιλντ, Βαρόνο του Τρούρο.

Ο πατέρας του το 1794 ακύρωσε το γάμο. Το 1830 απεβίωσε η Ωγκάστα και ο Αύγουστος Φρειδερίκος έκανε το 1831 δεύτερο γάμο με την Σεσίλια Άντεργουντ Μπάγκιν, κόρη του Άρθουρ Γκορ, Κόμη του Άρραν· δεν απέκτησαν απογόνους. Η σύζυγός του έλαβε τον τίτλο της *Δούκισσας του [[Ινβερνές]]*.

Ήταν ο αγαπημένος θείος της Βικτωρίας του Ηνωμένου Βασιλείου και την συνόδευσε στην εκκλησία στο γάμο της με τον Αλβέρτο της Σαξονίας-Κοβούργου-Γκότα το 1840. 

Πέθανε το 1843 σε ηλικία 70 ετών στα Ανάκτορα του Κένσινγκτον από ερυσίπελας. Σύμφωνα με τη διαθήκη του δεν κηδεύτηκε δημοσία δαπάνη. Τάφηκε στο Κοιμητήριο Κένσαλ Γκρην του Λονδίνου.

## Παραπομπές


## Πηγές
* T. F. Henderson, 'Augustus Frederick, Prince, duke of Sussex (1773–1843)', rev. John Van der Kiste, Oxford Dictionary of National Biography, Oxford University Press, 2004

Κατηγορία:Οίκος του Αννόβερου
Ευθύμιος Μαλάκης

Ο **Ευθύμιος Μαλάκης**  (π. 1115 - προ του 1204) ήταν Βυζαντινός επίσκοπος και συγγραφέας, στενά σχετιζόμενος με τους πνευματικούς κύκλους της αυλής της Κωνσταντινούπολης.

Γεννήθηκε προς το 1115 στην Θήβα της Ελλάδας. Κάποια στιγμή προ του 1166, ορίστηκε ως Μητροπολίτης Νέων Πατρών. Συγγένευε με την οικογένεια των Τορνίκιων, ενώ συνδέθηκε στενά με τους πνευματικούς κύκλους της Πατριαρχικής Σχολής της Κωνσταντινούπολης, καθώς και με εξέχοντες λόγιους-επισκόπους της ύστερης Κομνήνειας περιόδου, όπως ο Αρχιεπίσκοπος Ευστάθιος Θεσσαλονίκης και ο Μιχαήλ Χωνιάτης. Κύρια συγγραφικά έργα του ήταν ρητορικοί λόγοι, κυρίως προς τιμήν του Αυτοκράτορα Μανουήλ Α΄ Κομνηνού και του στρατηγού του, Αλέξιου Κοντοστέφανου, καθώς και μονωδίες για λογαριασμό φίλων του, συμπεριλαμβανομένου του Ευστάθιου.

Πιθανώς, επίσης, να πρόκειται για τον αρχικό συγγραφέα ακόμη τριών λόγων οι οποίοι εκδόθηκαν από τον Ευθύμιο Τορνίκη, ο οποίος ήταν και ο στενότερος φίλος του Μαλάκη, μάλιστα συνέγραψε μονωδία προς τιμήν του.

## Παραπομπές

## Πηγές
* 

Κατηγορία:Βυζαντινοί του 12ου αιώνα
Κατηγορία:Βυζαντινοί συγγραφείς
Κατηγορία:Ανατολικοί Ορθόδοξοι επίσκοποι του 12ου αιώνα
Κατηγορία:Επίσκοποι του 12ου αιώνα
Κατηγορία:Μητροπολίτες Νέων Πατρών
Γουέλφος Ερνέστος του Αννόβερου

Ο **Γουέλφος Ερνέστος**, γερμ. Welf Ernst (25 Ιανουαρίου 1947 - 10 Ιανουαρίου 1981) από τον Οίκο των Γουέλφων-Αννόβερου ήταν πρίγκιπας του Αννόβερου.

## Βιογραφία
Ήταν ο πρωτότοκος γιος του Γεωργίου Γουλιέλμου, πρίγκιπα του Αννόβερου και της Σοφίας, κόρης του Ανδρέα, πρίγκιπα της Ελλάδας.

Ο Γουέλφος Ερνέστος Αύγουστος Ανδρέας Φίλιππος Γεώργιος Γουλιέλμος Λουδοβίκος Μπέρτολντ γεννήθηκε στο ανάκτορο Μαρίενμπουργκ, στο Νόρντστεμμεν της Κάτω Σαξονίας, έδρα του Οίκου του Αννόβερου. Μεγάλωσε στο Μόναχο. Με την οικογένειά του ταξίδεψε στην Ινδία, όπου εισήλθε σε ένα άσραμ στην Πούνα  με το όνομα "Vimalkirti (Πεντακάθαρη Λαμπρότητα)". Εκεί κατά τις πρωινές ασκήσεις στο καράτε κατέρρευσε ως συνέπεια μιας εγκεφαλικής αιμορραγίας με επακόλουθη παράλυση και απεβίωσε στο νοσοκομείο σε ηλικία 33 ετών.

## Οικογένεια
Νυμφεύτηκε το 1969 τη Βίμπκε φαν Γκούνστερεν, κόρη του Δρ Χανς Ντάνιελ Κρίστιανς και είχε τέκνα:
* Σάσκια γενν. 1970, παντρεύτηκε πρώτα τον Μάικλ Αλεξάντερ Νέιλορ-Λέιλαντ (και είχε τέκνα: Τζέικ γενν. 1993και Γκάμπριελ γενν. 1996) και μετά τον Έντουαρντ Χούπερ (και είχε τέκνο: Λούις γενν. 2007).

## Αναφορές σε Πηγές


Κατηγορία:Οίκος του Αννόβερου
Αύγουστος της Έστης

Ο **Αύγουστος Έστε**, αγγλ. August d'Este (13 Ιανουαρίου 1794 - 28 Δεκεμβρίου 1848) από τον Οίκο του Αννοβέρου ήταν εγγονός του Γεωργίου Γ΄ της Βρετανίας.

## Βιογραφία
Ήταν ο μόνος γιος του Αυγούστου-Φρειδερίκου δούκα του Σάσσεξ και της Αυγούστας Μάρρεϋ, κόρης του Τζον Μάρρεϋ κόμη του Ντάνμορ.

Οι γονείς του παντρεύτηκαν μυστικά στο Χοτέλ Σαρμιέντο της Ρώμης στις 4 Απριλίου 1793 δίνοντας άλλα ονόματα. Οκτώ μήνες μετά, στις 5 Δεκεμβρίου 1793 ξαναπαντρεύτηκαν στο ναό του Αγ. Γεωργίου της πλατείας Αννοβέρου, στην περιοχή Ουεστμίνστερ, δίνοντας τα σωστά τους ονόματα αυτή τη φορά, αλλά πάλι χωρίς να αποκαλύψουν τις ταυτότητές τους. Σύμφωνα με την πράξη του 1772 νόμιμοι γάμοι (για τους απογόνους του Γεωργίου Β΄) ήταν εκείνοι, που γινόταν με την έγκριση του βασιλιά.

Στις 13 Ιανουαρίου 1794 γεννήθηκε το πρώτο τέκνο και ο γάμος αποκαλύφθηκε από τον βασιλιά, που τον ακύρωσε επίσημα· έτσι ο Αύγουστος θεωρείται νόθος. Του δόθηκε το όνομα ντ'Έστε, μια και οι δύο γονείς του ήταν απόγονοι του Οίκου αυτού. Το νεαρό αγόρι ακολούθησε τη Σχολή Χάρροου.

Το 1848 απεβίωσε στο Ράμσγκεϊτ του Κεντ.

## Παραπομπές


## Πηγές
* K. D. Reynolds, 'D'Este, Sir Augustus Frederick (1794–1848)', Oxford Dictionary of National Biography, Oxford University Press, 2004

Κατηγορία:Οίκος του Αννόβερου
Η Ώρα

μικρογραφία|Το πρώτο φύλλο της ''Ώρας'', 13ης Φεβρουαρίου 1956
***Η Ώρα*** ήταν βραχύβια καθημερινή απογευματινή εφημερίδα, η οποία κυκλοφόρησε στην Αθήνα το 1956.

Το πρώτο φύλλο κυκλοφόρησε στις 13 Φεβρουαρίου 1956, με διευθυντή τον Παναγιώτη Τζαννετάκη με την οικονομική υποστήριξη του Γεωργίου Καρτάλη. Η εφημερίδα εξέφραζε πλήρως τις θέσεις του αρχηγού του ΔΚΕΛ (Δημοκρατικό Κόμμα Εργαζόμενου Λαού) και τασσόταν υπερ των θέσεων του εκλογικού συνασπισμού της Δημοκρατικής Ένωσης, που έλαβε μέρος στις βουλευτικές εκλογές της 19ης Φεβρουαρίου 1956. Αυτοπροσδιοριζόταν ως «δημοκρατική» και φαίνεται να εντασσόταν στον χώρο της αριστεράς ενώ κατά τον Ηλία Νικολακόπουλο λειτούργησε ως ημιεπίσημη εφημερίδα του ΔΚΕΛ. Αναφέρεται, επίσης, ότι διευθυντής της εφημερίδας διετέλεσε και ο Γιάννης Λάμψας.

Δυο ημέρες μετά την έκδοση της εφημερίδας, δυο ανώτεροι αξιωματικοί υπέβαλαν μήνυση κατά του Παναγιώτη Τζαννετάκη, καθώς και κατά του Δημοκρατικού Κόμματος του Εργαζόμενου Λαού (που συμμετείχε στον εκλογικό συνασπισμό) και του Γεωργίου Καρτάλη, σε απάντηση δημοσιεύματος ότι «ορισμένοι αξιωματικοί κινούνται για να επιβάλουν δικτατορία σε περίπτωση εκλογικής νίκης της Δημοκρατικής Ενώσεως».

Η *Ώρα* διέκοψε την κυκλοφορία της στις 13 Δεκεμβρίου 1956, έχοντας εκδώσει 266 φύλλα. Φύλλα της εφημερίδας βρίσκονται στη Bιβλιοθήκη της Βουλής των Ελλήνων.

## Παραπομπές


Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Ο Μάγος (Φώουλς)

***Ο Μάγος*** (1965) είναι ένα μεταμοντέρνο μυθιστόρημα του Άγγλου συγγραφέα Τζων Φώουλς, που αφηγείται την ιστορία του Νίκολας Ερφ, ενός νεαρού Βρετανού που διδάσκει την αγγλική γλώσσα σε σχολείο ενός μικρού ελληνικού νησιού.
## Το βιβλίο
*Ο Μάγος* ήταν το πρώτο μυθιστόρημα που έγραψε ο Τζων Φώουλς, αλλά το τρίτο που τελικά δημοσίευσε. Προηγήθηκαν ο *Συλλέκτης* (The Collector, 1963) και ο *Άριστος* (The Aristos, 1964). Η συγγραφή του ξεκίνησε στη δεκαετία του 1950, με τον αρχικό τίτλο «*Το παιχνίδι των Θεών*» (The *Godgame)*. Βασίστηκε εν μέρει στις εμπειρίες του από τη διδασκαλία του ιδίου στην Αναργύρειο και Κοργιαλένειο Σχολή των Σπετσών, όπου εργάστηκε για δώδεκα ολόκληρα χρόνια. Το βιβλίο γνώρισε επιτυχία και αγαπήθηκε από κριτικούς και αναγνωστικό κοινό. Ο Φώουλς συνέχισε να το δουλεύει και στα 1977 προχώρησε σε μία αναθεωρημένη έκδοση του μυθιστορήματος.

Το 1968 ο Φώουλς διασκεύασε τον *Μάγο* για τον κινηματογράφο. Η ταινία κυκλοφόρησε την ίδια χρονιά σε σκηνοθεσία του Γκέι Μέρβιν Τσαρλς Γκριν (*Guy Mervin Charles Green*) και με πρωταγωνιστές τους Μάικλ Κέιν και Άντονι Κουίν. Η κινηματογραφική εκδοχή θεωρήθηκε γενικά απαίσια. Χαρακτηριστική θεωρείται η απάντηση του Πίτερ Σέλερς όταν ρωτήθηκε αν θα άλλαζε κάτι στη ζωή του αν είχε την ευκαιρία να την ξαναρχίσει: «*Θα έκανα τα πάντα ακριβώς το ίδιο, εκτός από το να παρακολουθήσω τον* Μάγο [ενν. η ταινία]».

Στα 1999 το μυθιστόρημα περιλήφθηκε σε λίστα με τα «100 καλύτερα μυθιστορήματα της σύγχρονης λογοτεχνίας» (Modern Library 100 Best Novels), ενώ στα 2003 σε έρευνα του BBC (The Big Read) κατετάγη στην 67η θέση.

## Σημειώσεις

## Υποσημειώσεις


Κατηγορία:Μυθιστορήματα του Τζων Φώουλς
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν ταινίες
Άγιος Βασίλειος Βομβοκούς Αιτωλοακαρνανίας

Ο **Άγιος Βασίλειος Βομβοκούς** είναι οικισμός στην Ναυπακτία του νομού Αιτωλοακαρνανίας. Μαζί με τη Βομβοκού, τη Λεύκα Βομβοκούς, τα Μάρμαρα και τη Μονή Αγίου Ιωάννου συναποτελούν την Τοπική Κοινότητα Βομβοκούς που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 22 κάτοικους. Το χωριό βρίσκεται στη δυτική όχθη του χείμαρρου Σκα και βόρεια της Ναυπάκτου, σε απόσταση 10 χλμ. από αυτήν, ανάμεσα στα χωριά Σκάλα, Μάρμαρα και Λυγιά. Η τοπική ονομασία του είναι "Σκανταλόλακα" και αναγνωρίστηκε για πρώτη φορά ως οικισμός το 1991.
## Πληθυσμός

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Γεώργιος του Κέιμπριτζ

Ο **Γεώργιος** (αγγλ. *George*, 26 Μαρτίου 1819 - 17 Μαρτίου 1904) από τον Οίκο των Γουέλφων-Αννοβέρου ήταν Δούκας του Κέιμπριτζ.

## Βιογραφία
Ο *Γεώργιος Γουλιέλμος Φρειδερίκος Κάρολος* ήταν ο μόνος γιος του Αδόλφου, Δούκα του Κέιμπριτζ, και της Αυγούστας, κόρης του Φρειδερίκου της Έσσης-Κάσσελ.

Ήταν αξιωματικός του στρατού και υπηρέτησε ως αρχηγός του Στρατού Ξηράς (1856-95). Το 1850 διαδέχθηκε τον πατέρα του ως Δούκας του Κέιμπριτζ. Το 1862 έγινε στρατάρχης. Ήταν πιστός στην παλιά νοοτροπία του στρατού και απέτρεψε την αναμόρφωσή του, έτσι εμπόδισε τη δημιουργία Επιτελείων. Αυτό είχε ως αποτέλεσμα ο στρατός να μείνει στάσιμος και να υστερεί κατά πολύ από αυτόν της Γαλλίας και της Γερμανίας. Οι αδυναμίες φάνηκαν, όταν οργανώθηκε πενιχρά η έναρξη του Πολέμου των Μπόερς.

Το 1904 απεβίωσε στο Μέγαρο Γκλώστερ, στο Πικαντίλι του Ουέστμινστερ.

## Οικογένεια
Νυμφεύτηκε το 1847 τη Σάρα Φαίρμπραδερ, ηθοποιό, κόρη του Τζον Φάιρμπραδερ, υπηρέτη. Ο γάμος ήταν αντίθετος στην πράξη του 1772, που όριζε για τους απογόνους του Γεωργίου Β΄, ότι νόμιμοι γάμοι είναι αυτοί, που έχουν την έγκριση του βασιλιά. Είχε τέκνα:
* Γεώργιος ΦιτςΤζωρτζ 1843-1907.
* Αδόλφος ΦιτςΤζωρτζ 1846-1922.
* Αύγουστος ΦιτςΤζωρτζ 1847-1933, συνταγματάρχης.

## Παραπομπές


## Πηγές
* Cambridge, George, HRH Duke of (1906). Edgar Sheppard, ed. George, Duke of Cambridge: A Memoir of his Private Life of Based on the journals and correspondence of His Royal Highness. 2 vols. Longmans & Co.
* Barnett, Correlli (1970). Britain and Her Army 1509-1970: A Military, Political and Social Survey. Allen Lane. ISBN 978-0713901122.
* Ensor, R.C.K. (1963). England 1870–1914, The Oxford history of England 14, New edition. Oxford University Press. ISBN 0-19-285261-2.

Κατηγορία:Οίκος του Αννόβερου
Φρεντ Στόλε

Ο **Φρέντερικ Σίδνεϊ "Φρεντ" Στόλε** (αγγλικά: *Frederick Sydney Stolle*, 8 Οκτωβρίου 1938 -  5 Μαρτίου 2025) ήταν Αυστραλός πρώην αντισφαιριστής και σχολιαστής. 

## Βιογραφία
Γεννήθηκε στο Χόρσμπι της Νέας Νότιας Ουαλίας, είναι ο πατέρας του πρώην επίσης πρωταθλητή της αντισφαίρισης Σάντον Στόλε.

Ο Στόλε στο μονό ήταν αξιοσημείωτος για το γεγονός ότι είναι ο μόνος άνδρας παίκτης στην ιστορία που έχασε και τους πρώτους πέντε τελικούς τουρνουά Γκραντ σλαμ όπου αγωνίστηκε. Ωστόσο κέρδισε δύο πρωταθλήματα τουρνουά Γκραντ σλαμ, το γαλλικό πρωτάθλημα του 1965 και το πρωτάθλημα των ΗΠΑ το 1966.. Στο Γουίμπλεντον και στο Αυστραλιανό όπεν τελείωσε ως φιναλίστ σε αυτά τα τουρνουά και έχασε τον συμπατριώτη του Ρόι Έμερσον στους τέσσερις από αυτούς. Ο Lance Tingay της The Daily Telegraph κατέταξε τον Στόλε ως Νο 2 στον κόσμο το 1966.

Ο Στόλε στο διπλό κέρδισε δέκα τίτλους Γκραντ σλαμ, με συνεργάτες τον Μπομπ Χιούιτ σε 4 τίτλους, τον Ρόι Έμερσον σε 4 τίτλους, και τον Κεν Ρόουζγουολ σε 2 τίτλους. Επιπλέον ο Στόλε κέρδισε 7 τίτλους στο μεικτό.

Ως μέλος της αυστραλιανής ομάδας του κυπέλλου Ντέιβις, ο Στόλε με την εθνική Αυστραλίας κέρδισε τον τίτλο το 1964, 1965 και 1966 1965 and 1966.. Το 1964 οι Στόλε και Έμερσον έφυγαν από την εθνική ομάδα για να πάνε σε μια ξενάγηση στο εξωτερικό ενώ Ομοσπονδία αντισφαίρισης της Αυστραλίας ζητούσε να να παραμείνουν στην Αυστραλία μέχρι τον Απρίλιο.

Ο Στόλε έγινε επαγγελματίας το 1966 και ως επαγγελματίας κέρδισε δύο απλά και 13 τίτλους στα διπλά. Κέρδισε περίπου 500.000 δολάρια ΗΠΑ σε χρηματικά έπαθλα στην σταδιοδρομία του. Το 1961 στο Πρωτάθλημα αντισφαίρισης Ανατολικής Μεσογείου έχασε στον τελικό του απλού από τον Μπομπ Χιούιτ και με τον ίδιο συμπαίκτη κέρδισαν το διπλό.

Ο Στόλε προπονούσε τον Βίτας Γερουλάτις από το 1977 μέχρι το 1983. Για πολλά χρόνια ήταν σχολιαστής για το κανάλι *CBS* και άλλες εκπομπές αντισφαίρισης. Σήμερα παραμένει σχολιαστής για τα τουρνουά Γκραντ σλαμ και το κανάλι *Fox Sports* της Αυστραλίας και το *Nine Network*. Σχολιάζει επίσης το Κύπελλο Χόπμαν για το *One HD*.

Για τη συμβολή του στο άθλημα της αντισφαίρισης εισήχθη στη Διεθνή αίθουσα της φήμης το 1985. Το 1988 εισήχθη στο Αθλητικό Hall of Fame της Αυστραλίας. Έλαβε το αθλητικό μετάλλιο της Αυστραλίας το 2000 και  Αξιωματικός του Τάγματος της Αυστραλίας το 2005.

Απεβίωσε στις 5 Μαρτίου 2025, σε ηλικία 86 ετών.

## Παραπομπές


Κατηγορία:Αυστραλοί αθλητές της αντισφαίρισης
Κατηγορία:Αυστραλοί προπονητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Γεώργιος ΦιτςΤζωρτζ

Ο **Γεώργιος**, αγγλ. George (24 Αυγούστου 1843 - 2 Σεπτεμβρίου 1907) από τον Οίκου των Γουέλφων-Αννοβέρου ήταν μικρανιψιός των Γεωργίου Δ΄ και Γουλιέλμου Δ΄ της Βρετανίας.

## Βιογραφία
Ήταν ο πρώτος γιος του Γεωργίου δούκα του Κέιμπριτζ και της Λουίζας Φέιρμπραδερ, ηθοποιού, κόρης τού Τζον Φέιρμπραδερ υπηρέτη. Αδέλφια του ήταν ο Αδόλφος, ναύαρχος και ο Αύγουστος, συνταγματάρχης.

Οι γονείς του παντρεύτηκαν χωρίς την έγκριση τού βασιλιά και σύμφωνα με την πράξη του 1772 ο γάμος δεν επέτρεπε στα τέκνα να διαδεχθούν τον πατέρα τους. Όταν μεγάλωσε, κατατάχθηκε στο 20ό σύνταγμα Ουσάρων. Κατά την εκστρατεία στην Αίγυπτο του 1882 ήταν ακόλουθος του στρατηγού Γκάρνετ Γουόλζλεϋ. Συμμετείχε στη μάχη του Τελ-ελ-Καμπίρ και οι αποστολές, που έφερε εις πέρας, ήταν ιδιαίτερης μνείας προς τους ανωτέρους του. Γι' αυτό έγινε αντισυνταγματάρχης, έλαβε μετάλλιο, τη διάκριση του Τάγματος των Οσμανιδών και τον Αστέρα του Χεδίβη. Αποσύρθηκε από το στρατό το 1895.

Το 1907 ασθένησε και μετά από μερικές εβδομάδες, που ήταν κλινήρης, απεβίωσε στο ξενοδοχείο *μέγαρο Εδέμ* σε ηλικία 64 ετών.

## Οικογένεια
Νυμφεύτηκε το 1885 τη Ρόζα-Φρειδερίκη Μπέιρινγκ, κόρη του Γουίλιαμ-Χένρυ Μπέιρινγκ δικαστικού και είχε τέκνα:
* Μάμπελ-Ίρις 1886-1976, 1886-1976.
* Γεωργία-Δάφνη 1889-1954, παντρεύτηκε τον Τζορτζ Φόστερ Ερλ.
* Γεώργιος-Γουλιέλμος-Φρειδερίκος 1892-1960, διοικητής.

## Πηγές
* Obituary, The Times, Tuesday, Sep 03, 1907; pg. 4

## Παραπομπές σε πηγές


Κατηγορία:Οίκος του Αννόβερου
Άγιος Πολύκαρπος Αιτωλοακαρνανίας

Ο **Άγιος Πολύκαρπος** είναι παραθαλάσσιος οικισμός στην Ναυπακτία του νομού Αιτωλοακαρνανίας σε υψόμετρο 4 μέτρα. Βρίσκεται στις βόρειες ακτές του Πατραϊκού Κόλπου, σχεδόν δίπλα στην Ιόνια Οδό, δυτικά του Αντιρρίου και της Μακύνειας. Απέχει 15 χλμ. Δ.-ΝΔ. από τη Ναύπακτο και 6 χλμ. Δ.-ΒΔ. από το Αντίρριο. Αναγνωρίστηκε για πρώτη φορά ως οικισμός το 1981 και προσαρτήθηκε στην τότε κοινότητα Μακυνείας. Μαζί με τον Αγραπιδόκαμπο, τη Μακύνεια και τη Ρίζα συναποτελούν την Τοπική Κοινότητα Μακυνείας που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 19 κάτοικους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Αδόλφος ΦιτςΤζωρτζ

Ο **Αδόλφος**, αγγλ. Adolphus (30 Ιανουαρίου 1846 - 17 Δεκεμβρίου 1922) από τον Οίκο του Αννοβέρου ήταν μικρανεψιός των Γεωργίου Δ΄ και Γουλιέλμου Δ΄ βασιλέων της Βρετανίας.

## Βιογραφία
Ήταν ο δευτερότοκος γιος του Γεωργίου δούκα του Κέιμπριτζ και της Σάρρας Φέιρμπραδερ, ηθοποιού, κόρης του Τζον Φέιρμπραδερ, υπηρέτη. Αδέλφια του ήταν οι Γεώργιος και Αύγουστος, συνταγματάρχες.

Ο γάμος των γονιών του δεν είχε τη βασιλική έγκριση, όπως όριζε η πράξη του 1772 για τους απογόνους του Γεωργίου Β΄, έτσι ο Αδόλφος και τα αδέλφια του δεν μπορούσαν να διαδεχθούν τον πατέρα τους. Ο Γεώργιος και ο Αδόλφος γεννήθηκαν πριν το γάμο των γονιών τους, που έγινε στις 8 Ιανουαρίου 1847.

Εισήλθε στο Β. Ναυτικό το 1859 και έγινε ανθυποπλοίαρχος (1865) και υποπλοίαρχος (1866). Το επόμενο έτος εισήλθε στη φρεγάτα *Γαλάτεια* με πλοίαρχο τον Αλφρέδο, γιο της Βικτωρίας της Βρετανίας. Το 1872 ήταν με τον ναύαρχο Ρόντνεϋ Μπάνντυ. Έγινε πλωτάρχης (1872) και παρακολούθησε το Β. Ναυτικό Κολλέγιο· έγινε Επιθεωρητής του Λιμενικού στο Σκάρμπορω (1874). Του δόθηκε η διοίκηση του σκάφους *Ταχύς* στη Μεσόγειο.

Το 1922 απεβίωσε στην κατοικία του στην πλατεία Έκκλεστον το υΛονδίνου, σε ηλικία 76 ετών.

## Οικογένεια
Νυμφεύτηκε πρώτα το 1875 τη Σοφία Τζέιν Χόλντεν, κόρη του Τόμας Χόλντεν από το Γουάινστεντ τού Χολλ και είχε τέκνο:
* Όλγα 1877-1928, παντρεύτηκε πρώτα τον σερ Άρτσιμπαλντ Χάμιλτον βαρονέτο του Τρέμπισχουν (που μεταστράφηκε στον μωαμεθανισμό με το όνομα Αμπντουλλάχ) και μετά τον Ρόμπερτ Τσάρλοτιν Λέιν.

## Πηγές
* Sir Adolphus Fitz George Career In The Navy, The Times, 18 December 1922; pg. 14.

## Παραπομπές σε πηγές


Κατηγορία:Οίκος του Αννόβερου
Ευθύμιος Τορνίκιος

Ο **Ευθύμιος Τορνίκης** ή **Τορνίκιος** (έδρασε μεταξύ 1181-1222) ήταν Βυζαντινός εκκλησιαστικός αξιωματούχος και συγγραφέας.

Ο Ευθύμιος ήταν υιός του Λογοθέτη του Δρόμου Δημήτριου Τορνίκιου, και μέλος της οικογένειας των Τορνίκιων, οίκου αρμένικης ή γεωργιανής πριγκιπικής καταγωγής η οποία εισήλθε στην υπηρεσία του Βυζαντίου στα μέσα του 10ου αιώνα. Αναφέρεται για πρώτη φορά ως διάκονος το 1181, και απεβίωσε στο κράτος της Ηπείρου κάποια στιγμή μετά το 1222. Είναι περισσότερο γνωστός για τους ρητορικούς λόγους του, εκ των οποίων όσοι διασώθηκαν χρονολογούνται κυρίως στην χρονολογική περίοδο μεταξύ 1200-05, όπως ο πανηγυρικός του επί της αποτυχίας του πραξικοπήματος του Ιωάννη Κομνηνού του Παχύ, ή οι μονωδίες επί του θανάτου του πατέρα του, καθώς και του στενού φίλου και συγγενή του, του Μητροπολίτη Νέων Πατρών, Ευθύμιου Μαλάκη. Σύμφωνα με τον Αλεξάντρ Καζντάν, "τα ρητορικά έργα του είναι ιδιαιτέρως συμβατικά", με μόνον την μονωδία επί του θανάτου του πατέρα του να εμφανίζει έναν περισσότερο προσωπικό τόνο, "περιγράφοντας τόσο τα χαρακτηριστικά της οικογένειας, όσο και, με τρυφερότητα, τον θάνατο του Δημήτριου".

## Παραπομπές

## Πηγές
* 

Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κατηγορία:Βυζαντινοί συγγραφείς
Κατηγορία:Ρήτορες
Ευθυμιος
Κατηγορία:Πρόσωπα του Δεσποτάτου της Ηπείρου